C 94/12
SK
Úradný vestník Európskej únie
13.3.2023
2.
Bránia články 63, 64 a 66 smernice Rady 2006/112/ES o spoločnom systéme dane z pridanej hodnoty praxi daňového orgánu v správnom konaní, o akú ide v prejednávanej veci a ktorá spočíva v uložení dodatočných daňových povinností zdaniteľnej osobe – odbornej spoločnosti s ručením obmedzeným (SPRL), prostredníctvom ktorej môžu svoje povolanie vykonávať konkurzní správcovia – z dôvodu, že vyhotovila faktúry a vybrala DPH až v deň prijatia platieb za služby poskytnuté v rámci konkurzného konania, hoci zaplatenie odmeny konkurzného správcu podlieha podľa rozhodnutia zhromaždenia veriteľov dostupnosti finančných prostriedkov na účtoch dlžníkov? 3.
Je v prípade zmluvy o spolupráci viacerých značiek (co-branding) medzi advokátskou kanceláriou a zdaniteľnou osobou na účely priznania práva na odpočítanie dane postačujúcou skutočnosť, že zdaniteľná osoba pri dokazovaní existencie priamej a bezprostrednej súvislosti medzi nadobudnutím tovaru alebo služieb uskutočneným zdaniteľnou osobou na vstupe a transakciami na výstupe preukáže zvýšenie obratu/hodnoty zdaniteľných transakcií po uzatvorení dohody, bez ďalšej podpornej dokumentácie?
V prípad kladnej odpovede, aké sú kritériá, ktoré treba zohľadniť pri určovaní skutočného rozsahu práva na odpočítanie dane? 4.
Má sa všeobecná zásada práva Únie týkajúca sa rešpektovania práva na obranu vykladať v tom zmysle, že ak sa počas vnútroštátneho správneho konania vo veci odvolania proti rozhodnutiu o vyrubení dodatočnej DPH vyhovie novým skutkovým a právnym tvrdeniam v porovnaní s tvrdeniami uvedenými v protokole o daňovej kontrole, z ktorého napadnuté odvolanie vychádza, pričom na účely ochrany zdaniteľnej osoby sa vydalo predbežné opatrenie spočívajúce v pozastavení výkonu úverového titulu až do rozhodnutia súdu vo veci samej, súd konajúci vo veci samej môže vychádzať z predpokladu, že k porušeniu uvedenej zásady nedošlo, a to bez preskúmania skutočnosti, či by dané konanie mohlo viesť k inému výsledku bez takejto vady?
(1)
Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú.
V. EÚ L 347, 2006, s. l).
Návrh na začatie prejudiciálneho konania, ktorý podal Curtea de Apel Cluj (Rumunsko) 15. novembra 2022 – SC AA SRL/MFE (Vec C-701/22) (2023/C 94/13) Jazyk konania: rumunčina Vnútroštátny súd, ktorý podal návrh na začatie prejudiciálneho konania Curtea de Apel Cluj
Účastníci konania pred vnútroštátnym súdom Odvolateľka: SC AA SRL Žalovaný: MFE
Prejudiciálne otázky 1 Má sa zásada správneho finančného riadenia vykladať v tom zmysle, že v spojení so zásadou rovnocennosti bráni tomu, aby právnickej osobe, ktorá podniká s cieľom dosiahnutia zisku a je príjemkyňou nenávratného úveru z EFRR, orgán verejnej správy členského štátu zaplatil úroky z omeškania (sankčné úroky) v súvislosti s oneskorenou platbou oprávnených výdavkov za obdobie, v ktorom bol v platnosti správny akt, ktorý vylučoval jeho zaplatenie a ktorý bol následne súdnym rozhodnutím zrušený?
2 V prípade zápornej odpovede na prvú otázku, je zavinenie príjemcu úveru uvedené v tomto rozhodnutí relevantné pre vyčíslenie výšky úrokov z omeškania s prihliadnutím na skutočnosť, že ten istý orgán verejnej správy zodpovedný za správu fondov Európskej únie nakoniec po doručení tohto rozhodnutia vyhlásil všetky výdavky za oprávnené?